TU สมทบทุน “ศิริราช” 10 ล้านบาท หนุนสร้าง “ศูนย์วิทยาการเวชศาสตร์ผู้สูงอายุ”
“ไทยยูเนี่ยน” ร่วมสมทบทุนศิริราช 10 ล้านบาท สร้างศูนย์วิทยาการเวชศาสตร์ผู้สูงอายุ จ.สมุทรสาคร
“ไทยยูเนี่ยน” ร่วมสมทบทุนศิริราช 10 ล้านบาท สร้างศูนย์วิทยาการเวชศาสตร์ผู้สูงอายุ จ.สมุทรสาคร
11 เม.ย. 2566

บริษัท ไทยยูเนี่ยน กรุ๊ป จำกัด (มหาชน) หรือ TU และบริษัทในเครือ นำโดย นายธีรพงศ์ จันศิริ ประธานเจ้าหน้าที่บริหาร พร้อมด้วย นายฤทธิรงค์ บุญมีโชติ ประธานกรรมการบริหารกลุ่มธุรกิจอาหารแช่แข็งและธุรกิจที่เกี่ยวข้อง และนายชู ชง ชาน ผู้อำนวยการกลุ่มด้านกิจกรรมกลุ่มบริษัท มอบเงินสมทบทุนในการสร้างศูนย์วิทยาการเวชศาสตร์ผู้สูงอายุศิริราช จังหวัดสมุทรสาคร จำนวน 10 ล้านบาท
โดยมีศาสตราจารย์นายแพทย์อภิชาติ อัศวมงคลกุล คณบดีคณะแพทยศาสตร์ ศิริราชพยาบาล และ ศ.คลินิก นพ.วิศิษฎ์ วามวาณิชย์ ผู้อำนวยการโรงพยาบาลศิริราช พร้อมด้วยคณะแพทย์ศิริราช เป็นผู้รับมอบ